title: A Tanács 2013/20/EU irányelve ( 2013. május 13. ) az élelmiszer-biztonsági, állat- és növény-egészségügyi politika területén elfogadott egyes irányelveknek a Horvát Köztársaság csatlakozására tekintettel történő kiigazításáról

text:
               10.6.2013

               HU

               Az Európai Unió Hivatalos Lapja

               L 158/234

         A TANÁCS 2013/20/EU IRÁNYELVE
   (2013. május 13.)
   az élelmiszer-biztonsági, állat- és növény-egészségügyi politika területén elfogadott egyes irányelveknek a Horvát Köztársaság csatlakozására tekintettel történő kiigazításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel Horvátország csatlakozási szerződésére és különösen annak 3. cikke (4) bekezdésére,
   tekintettel Horvátország csatlakozási okmányára és különösen annak 50. cikkére,
   tekintettel az Európai Bizottság javaslatára,
   mivel:

               (1)

               Horvátország csatlakozási okmányának 50. cikke értelmében, amennyiben az intézményeknek a csatlakozást megelőzően elfogadott jogi aktusait a csatlakozás miatt ki kell igazítani, és a csatlakozási okmány vagy annak mellékletei a szükséges kiigazításokról nem rendelkeznek, a Tanács ennek érdekében a Bizottság ajánlása alapján, minősített többséggel eljárva elfogadja a szükséges jogi aktusokat – amennyiben az eredeti jogi aktusokat nem a Bizottság fogadta el.

               (2)

               Horvátország csatlakozási szerződését kidolgozó és elfogadó konferencia záróokmánya jelezte, hogy a Magas Szerződő Felek politikai megállapodásra jutottak az intézmények által elfogadott jogi aktusoknak a csatlakozás miatt szükségessé váló kiigazításait illetően, és felkérték a Tanácsot és a Bizottságot, hogy e kiigazításokat a csatlakozást megelőzően fogadják el, amennyiben szükséges az uniós jog fejlődésének figyelembevételével kiegészítve és naprakésszé téve azokat.

               (3)

               A 64/432/EGK (1), 89/108/EGK (2), 91/68/EGK (3), 96/23/EK (4), 97/78/EK (5), 2000/13/EK (6), 2000/75/EK (7), a 2002/99/EK (8), 2003/85/EK (9), 2003/99/EK (10) és a 2009/156/EK (11) irányelvet ezért ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 64/432/EGK, 89/108/EGK, 91/68/EGK, 96/23/EK, 97/78/EK, 2000/13/EK, 2000/75/EK, 2002/99/EK, 2003/85/EK, 2003/99/EK és a 2009/156/EK irányelvek ezen irányelv mellékletének megfelelően módosulnak.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb a Horvátország Unióhoz történő csatlakozásának napjáig megfeleljenek. Az említett rendelkezések szövegét haladéktalanul megküldik a Bizottságnak.
   Horvátország Unióhoz történő csatlakozásának időpontjától alkalmazzák ezeket a rendelkezéseket.
   Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv a Horvátország csatlakozási szerződése hatálybalépésétől függően, annak hatálybalépése napján lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2013. május 13-án.

            a Tanács részéről

            az elnök

         S. COVENEY

      (1)  A szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26 -i 64/432/EGK tanácsi irányelv (HL 121., 1964.7.29., 1977/64. o.).

      (2)  Az emberi fogyasztásra szánt gyorsfagyasztott élelmiszerekre vonatkozó tagállami jogszabályok közelítéséről szóló, 1988. december 21-i tanácsi irányelv (HL L 40., 1989.2.11., 34. o.).

      (3)  A a juh- és kecskefélék Közösségen belüli kereskedelmére irányadó állat-egészségügyi feltételekről szóló, 1991. január 28-i 91/68/EGK tanácsi irányelv (HL L 46., 1991.2.19., 19. o.).

      (4)  Az egyes élő állatokban és állati termékekben lévő anyagok és azok maradványainak ellenőrzésére szolgáló intézkedésekről szóló, 1996. április 29-i 96/23/EK tanácsi irányelv (HL L 125., 1996.5.23., 10. o.).

      (5)  A harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelv (HL L 24., 1998.1.30., 9. o.).

      (6)  Az élelmiszerek címkézésére, kiszerelésére és reklámozására vonatkozó tagállami jogszabályok közelítéséről szóló 2000. március 20-i 2000/13/EK európai parlamenti és tanácsi irányelv (HL L 109., 2000.5.6., 29. o.).

      (7)  A kéknyelv betegség elleni védekezésre és felszámolására vonatkozó külön rendelkezések megállapításáról szóló 2000. november 20-i 2000/75/EK tanácsi irányelv (HL L 327., 2000.12.22., 74. o.).

      (8)  Az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló 2002. december 16-i 2002/99/EK tanácsi irányelv HL L 18., 2003.1.23., 11. o.).

      (9)  A ragadós száj- és körömfájás elleni védekezésre irányuló közösségi intézkedésekrőlszóló, 2003. szeptember 29-i 2003/85/EK tanácsi irányelv (HL L 306., 2003.11.22., 1. o.).

      (10)  A zoonózisok és zoonózis-kórokozók monitoringjáról szóló, 2003. november 17-i 2003/99/EK tanácsi irányelv (HL L 325., 2003.12.12., 31. o.).

      (11)  A lófélék mozgására és harmadik országból történő behozatalára irányadó állat-egészségügyi feltételekről szóló, 2009. november 30-i 2009/156/EK tanácsi irányelv (HL L 192., 2010.7.23., 1. o.).

      MELLÉKLET
      A   RÉSZ

         ÉLELMISZER-BIZTONSÁGI JOGSZABÁLYOK

                  1.

                  A 89/108/EGK irányelv 8. cikke (1) bekezdésének a) pontjában szereplő lista a következőkkel egészül ki:
                  „horvátul: »brzo smrznuto«.”.

                  2.

                  A 2000/13/EK irányelv a kövtkezőképpen módosul:

                              a)

                              az 5. cikk (3) bekezdésének második albekezdésében a „bolgárul” bejegyzéssel kezdődő és a „»bestrålad« vagy »behandlad med joniserande strålning«” bejegyzéssel végződő lista helyébe a következő lép:
                              „—   bolgárul: »облъчено« vagy »обработено с йонизиращо лъчение«,
                              —   spanyolul: »irradiado« vagy »tratado con radiación ionizante«,
                              —   csehül: »ozářeno« vagy »ošetřeno ionizujícím zářením«,
                              —   dánul: »bestrålet/…« vagy »strålekonserveret« vagy »behandlet med ioniserende stråling« vagy »konserveret med ioniserende stråling«,
                              —   németül: »bestrahlt« vagy »mit ionisierenden Strahlen behandelt«,
                              —   észtül: »kiiritatud« vagy »töödeldud ioniseeriva kiirgusega«,
                              —   görögül: »επεξεργασμένο με ιονίζουσα ακτινοβολία« vagy »ακτινοβολημένο«,
                              —   angolul: »irradiated« vagy »treated with ionising radiation«,
                              —   franciául: »traité par rayonnements ionisants« vagy »traité par ionisation«,
                              —   horvátul: »konzervirano zračenjem« vagy »podvrgnuto ionizirajućem zračenju«,
                              —   olaszul: »irradiato« vagy »trattato con radiazioni ionizzanti«,
                              —   lettül: »apstarots« vagy »apstrādāts ar jonizējošo starojumu«,
                              —   litvánul: »apšvitinta« vagy »apdorota jonizuojančiąja spinduliuote«,
                              —   magyarul: »sugárkezelt« vagy »ionizáló energiával kezelt«,
                              —   máltaiul: »ittrattat bir-radjazzjoni« vagy »ittrattat b'radjazzjoni jonizzanti«,
                              —   hollandul: »doorstraald« vagy »door bestraling behandeld« vagy »met ioniserende stralen behandeld«,
                              —   lengyelül: »napromieniony« vagy »poddany działaniu promieniowania jonizującego«,
                              —   portugálul: »irradiado« vagy »tratado por irradiação« vagy »tratado por radiação ionizante«,
                              —   románul: »iradiate« vagy »tratate cu radiații ionizate«,
                              —   szlovákul: »ošetrené ionizujúcim žiarením«,
                              —   szlovénul: »obsevano« vagy »obdelano z ionizirajočim sevanjem«,
                              —   finnül: »säteilytetty« vagy »käsitelty ionisoivalla säteilyllä«,
                              —   svédül: »bestrålad« vagy »behandlad med joniserande strålning«.”;

                              b)

                              a 10. cikk (2) bekezdésében szereplő lista a következőkkel egészül ki a Franciaországra vonatkozó szövegrészt követően:
                              „—   horvátul: »upotrijebiti do«,”.

            B   RÉSZ

         ÁLLAT-EGÉSZSÉGÜGYI JOGSZABÁLYOK

                  1.

                  A 64/432/EGK irányelv 2. cikkének (2) bekezdése p) pontjában szereplő lista a következőkkel egészül ki:
                  „—   Horvátország: županija;”.

                  2.

                  A 91/68/EGK irányelv 2. cikkének (b) bekezdésében a 14. pontban szereplő lista a következőkkel egészül ki:
                  „—   Horvátország: županija”.

                  3.

                  A 96/23/EK irányelv 8. cikke (3) bekezdésének harmadik albekezdése után a következő albekezdéssel egészül ki:
                  „Horvátország első alkalommal 2014. március 31-ével küldi meg a Bizottságnak szermaradvány- és anyagkimutatási terveik és ellenőrző intézkedéseik eredményeit.”

                  4.

                  A 97/78/EK irányelv I. melléklete helyébe a következő szöveg lép:

                     „I. MELLÉKLET
                     AZ 1. CIKKBEN FELSOROLT TERÜLETEK

                                 1.

                                 A Belga Királyság területe.

                                 2.

                                 A Bolgár Köztársaság területe.

                                 3.

                                 A Cseh Köztársaság területe.

                                 4.

                                 A Dán Királyság területe, a Feröer-szigetek és Grönland kivételével.

                                 5.

                                 A Németországi Szövetségi Köztársaság területe.

                                 6.

                                 Az Észt Köztársaság területe.

                                 7.

                                 A Görög Köztársaság területe.

                                 8.

                                 A Spanyol Királyság területe, Ceuta és Melilla kivételével.

                                 9.

                                 A Francia Köztársaság területe.

                                 10.

                                 A Horvát Köztársaság területe.

                                 11.

                                 Írország területe.

                                 12.

                                 Az Olasz Köztársaság területe.

                                 13.

                                 A Ciprusi Köztársaság területe.

                                 14.

                                 A Lett Köztársaság területe.

                                 15.

                                 A Litván Köztársaság területe.

                                 16.

                                 A Luxemburgi Nagyhercegség területe.

                                 17.

                                 Magyarország területe.

                                 18.

                                 A Málta területe.

                                 19.

                                 A Holland Királyság európai területe.

                                 20.

                                 Az Osztrák Köztársaság területe.

                                 21.

                                 A Lengyel Köztársaság területe.

                                 22.

                                 A Portugál Köztársaság területe.

                                 23.

                                 Románia területe.

                                 24.

                                 A Szlovén Köztársaság területe.

                                 25.

                                 A Szlovák Köztársaság területe.

                                 26.

                                 A Finn Köztársaság területe.

                                 27.

                                 A Svéd Királyság területe.

                                 28.

                                 Nagy-Britannia és Észak-Írország Egyesült Királyságának területe.”

                  5.

                  IA 2000/75/EK irányelv II. mellékletének A. része címe a „LABORATOIRE COMMUNAUTAIRE DE RÉFÉRENCE POUR LA FIÈVRE CATARRHALE DU MOUTON” bejegyzést követően a következőkkel egészül ki:
                  „REFERENTNI LABORATORIJ ZAJEDNICE ZA BOLEST PLAVOG JEZIKA”.

                  6.

                  A 2002/99/EK irányelv II. melléklete a következőképpen módosul:

                              a)

                              a 2. pont első francia bekezdése helyébe a „GR” kódot követően a következő ISO-kóddal egészül ki:
                              „HR”;

                              b)

                              a 2. pont harmadik francia bekezdése a következő kezdőbetűvel egészül ki:
                              „EZ,”.

                  7.

                  A 2003/85/EK irányelv XI. melléklete A. részében szereplő táblázat a következő szövegrésszel egészül ki a Franciaországra vonatkozó szövegrészt követően:

                              „HR

                              Horvátország

                              Hrvatski veterinarski institut, Zagreb

                              Croatia”

                  8.

                  A 2003/99/EK irányelv 9. cikke (1) bekezdésének második albekezdésének helyébe a következő szöveg lép:
                  „Minden egyes tagállam minden év május végéig jelentést nyújt be a Bizottságnak — Bulgária és Románia esetében a jelentést első alkalommal 2008. május végéig, Horvátország esetében pedig első alkalommal 2014. május végéig kell benyújtani — a zoonózisok, zoonózis-kórokozók és az antimikrobás szerekkel szembeni rezisztencia tendenciáiról és forrásairól, amely az előző év folyamán a 4., a 7. és a 8. cikk értelmében összegyűjtött adatokat foglalja magában. A jelentéseket és azok összegzéseit nyilvánosan is hozzáférhetővé kell tenni.”

                  9.

                  A 2009/156/EK irányelv 4. cikke (6) bekezdése első albekezdésének bevezetője helyébe a következő szöveg lép:
                  „Ha egy tagállam önkéntes vagy kötelező programot dolgoz vagy dolgozott ki olyan betegség leküzdésére, amelyre a lófélék fogékonyak, a programot a Bizottság elé terjeszti, Belgium, Dánia, Németország, Írország, Görögország, Spanyolország, Franciaország, Olaszország, Luxemburg, Hollandia, Portugália és az Egyesült Királyság 1990. július 4-ét követő hat hónapon belül, Ausztria, Finnország és Svédország 1995. január 1-jét követő hat hónapon belül, a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia 2004. május 1-jét követő hat hónapon belül, Bulgária és Románia 2007. január 1-jét követő hat hónapon belül, Horvátország pedig 2013. július 1-jét követő hat hónapon belül ismertetve különösen a következőket:”


title: A Bizottság 2006/20/EK irányelve ( 2006. február 17. ) a gépjárművek és pótkocsijaik üzemanyag-tartályairól és hátsó aláfutásgátlóiról szóló 70/221/EGK tanácsi irányelvnek a műszaki fejlődéshez való hozzáigazítása céljából történő módosításáról   (EGT vonatkozású szöveg)

text:
               18.2.2006

               HU

               Az Európai Unió Hivatalos Lapja

               L 48/16

      A BIZOTTSÁG 2006/20/EK IRÁNYELVE

   (2006. február 17.)
   a gépjárművek és pótkocsijaik üzemanyag-tartályairól és hátsó aláfutásgátlóiról szóló 70/221/EGK tanácsi irányelvnek a műszaki fejlődéshez való hozzáigazítása céljából történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre (1) és különösen annak 13. cikke (2) bekezdésének második francia bekezdésére,
   tekintettel a gépjárművek és pótkocsijaik folyékonytüzelőanyag-tartályaira és hátsó aláfutásgátlóira vonatkozó tagállami jogszabályok közelítéséről szóló, 1970. március 20-i 70/221/EGK tanácsi irányelvre (2) és különösen annak 3. cikkére,
   mivel:

               (1)

               A 70/221/EGK irányelv a 70/156/EGK irányelvben meghatározott közösségi típus-jóváhagyási eljárással kapcsolatos egyedi irányelv. Ezért a 70/156/EGK irányelv járműrendszerekre, alkatrészekre és önálló műszaki egységekre vonatkozó rendelkezései a 70/221/EGK irányelvre is vonatkoznak.

               (2)

               A biztonsági szint növelése érdekében elő kell írni, hogy a hátsó aláfutásgátló szerkezeteknek ellen kell állniuk megnövelt erőnek is, és figyelembe kell venni a légrugózású járműveket is.

               (3)

               Tekintettel a műszaki fejlődésre és az emelő hátfallal rendelkező gépjárművek használatában bekövetkezett előrelépésre, helyénvaló, hogy a hátsó aláfutásgátló szerkezetek beépítésével összefüggésben az emelő hátfalat is figyelembe vegyék.

               (4)

               A 70/221/EGK irányelvet ennek megfelelően módosítani kell.

               (5)

               Az ezen irányelvben megállapított intézkedések megfelelnek a 70/156/EGK irányelv 13. cikke (1) bekezdése által létrehozott, az irányelveket a műszaki fejlődéshez hozzáigazító bizottság véleményének,

         ELFOGADTA EZT AZ IRÁNYELVET:
   1. cikk
   A 70/221/EGK irányelv II. melléklete ezen irányelv mellékletének megfelelően módosul.
   2. cikk
   (1)   Amennyiben 2007. szeptember 11-e után a 70/221/EGK irányelv ezen irányelvvel módosított feltételei nem teljesülnek, a tagállamok a hátsó aláfutásgátló szerkezetre való hivatkozással:

               a)

               megtagadják egy járműtípusra az EK-típusjóváhagyás vagy a nemzeti típusjóváhagyás kiadását;

               b)

               megtagadják az EK-típusjóváhagyás vagy a nemzeti típusjóváhagyás kiadását a hátsó aláfutásgátló szerkezetre, mint önálló műszaki egységre.

         (2)   Amennyiben 2010. március 11-e után a 70/221/EGK irányelv ezen irányelvvel módosított feltételei nem teljesülnek, a tagállamok a hátsó aláfutásgátló szerkezetre való hivatkozással:

               a)

               megtagadják az új járművek nyilvántartásba vételét, vagy megtiltják értékesítésüket vagy forgalomba helyezésüket;

               b)

               megtiltják a hátsó aláfutásgátló szerkezet, mint önálló műszaki egység forgalmazását vagy forgalomba helyezését.

         3. cikk
   (1)   A tagállamok legkésőbb 2007. március 11-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Haladéktalanul közlik a Bizottsággal a rendelkezések szövegét, valamint egy táblázatot az említett rendelkezések és ezen irányelv közötti megfelelésről.
   Ezeket a rendelkezéseket 2007. március 11-től kell alkalmazni.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguknak azon főbb rendelkezéseinek szövegét, amelyeket az ezen irányelv által szabályozott területen fogadnak el.
   4. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   5. cikk
   Ennek az irányelvnek a tagállamok a címzettjei.

      Kelt Brüsszelben, 2006. február 17-én.

            a Bizottság részéről

         Günter VERHEUGEN

            alelnök

      (1)  HL L 42., 1970.2.23., 1. o. A legutóbb a 2005/64/EK európai parlamenti és tanácsi irányelvvel (HL L 310., 2005.11.25., 10. o.) módosított irányelv.

      (2)  HL L 76., 1970.4.6., 23. o. A legutóbb a 2003-as csatlakozási okmánnyal módosított irányelv.

      MELLÉKLET
      A 70/221/EGK irányelv II. melléklete a következőképpen módosul:

                  1.

                  A melléklet a következő, 5.1a. ponttal egészül ki:

                              „5.1a.

                              A gépjárművet a következő körülmények között kell megvizsgálni:

                                          —

                                          vízszintes, lapos, szilárd és sima felületen kell állnia,

                                          —

                                          az első kerekeknek egyenesen előrefelé kell állniuk,

                                          —

                                          a gumikat a gyártó által ajánlott nyomásra kell felfújni,

                                          —

                                          ha a megfelelő vizsgálati erő eléréséhez szükséges, a gépjárművet bármilyen – gyártó által meghatározott – módon rögzíteni lehet,

                                          —

                                          a hidropneumatikus, hidraulikus vagy pneumatikus rugózású, illetve a terheléshez automatikusan igazodó szintszabályozó berendezéssel felszerelt gépjárműveket a gyártó által meghatározott rendes futási feltételeknek megfelelő rugózással vagy szintszabályozó berendezéssel kell vizsgálni.”

                  2.

                  Az 5.4.5.2. pont helyébe a következő szöveg lép:

                              „5.4.5.2.

                              A P1, majd a P3 pontra a gépjármű műszakilag megengedett tömege 25 %-ának megfelelő, de 5 × 104 N-t meg nem haladó vízszintes erőt kell alkalmazni;”

                  3.

                  A melléklet a következő, 5.4a. ponttal egészül ki:

                              „5.4a.

                              Emelő hátfalas gépjárműveknél az aláfutásgátló megszakítható az emelő hátfal emelőmechanikája miatt. Ilyenkor a következők alkalmazandók:

                                          5.4a.1.

                                          az aláfutásgátló szerkezet illeszkedő elemei és az emelő hátfal – megszakítást szükségessé tevő – elemei közötti oldalirányú távolság nem lehet nagyobb 2,5 cm-nél;

                                          5.4a.2.

                                          az aláfutásgátló szerkezet egyedi elemeinek minden esetben legalább 350 cm2 felületűeknek kell lenniük;

                                          5.4a.3.

                                          az aláfutásgátló szerkezet egyedi elemeinek olyan méretűeknek kell lenniük, hogy kielégítsék az 5.4.5.1. bekezdés feltételeit, amelyek meghatározzák a vizsgálandó pontok viszonylagos helyzetét. Amennyiben a P1 pontok az 5.4a. pontban említett megszakítási területen belül találhatók, a használandó P1 pontok a hátsó aláfutásgátló berendezés oldalsó szelvényének közepére kerülnek;

                                          5.4a.4.

                                          az aláfutásgátló szerkezetnek az emelő hátfal miatt megszakított részére az 5.4.1. pont rendelkezéseit kell alkalmazni.”


title: A Tanács 98/59/EK irányelve (1998. július 20.) a csoportos létszámcsökkentésre vonatkozó tagállami jogszabályok közelítéséről

text:
Fontos jogi nyilatkozat

|

31998L0059

Hivatalos Lap L 225 , 12/08/1998 o. 0016 - 0021

		A Tanács 98/59/EK irányelve(1998. július 20.)a csoportos létszámcsökkentésre vonatkozó tagállami jogszabályok közelítésérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 100. cikkére,tekintettel a Bizottság javaslatára,tekintettel az Európai Parlament véleményére [1],tekintettel a Gazdasági és Szociális Bizottság véleményére [2],(1) mivel a csoportos létszámcsökkentésre vonatkozó tagállami jogszabályok közelítéséről szóló, 1975. február 17-i 75/129/EGK tanácsi irányelvet [3] az áttekinthetőség és a célszerűség érdekében konszolidálni kell;(2) mivel fontos a munkavállalók védelmének biztosítása a csoportos létszámcsökkentések esetén, figyelembe véve eközben a Közösségen belüli kiegyensúlyozott gazdasági és szociális fejlődés szükségességét;(3) mivel a konvergencia növekedése ellenére továbbra is vannak különbségek a Közösség tagállamaiban érvényben lévő rendelkezések között az elbocsátások gyakorlati megoldására és eljárásaira vonatkozóan, valamint azoknak az intézkedéseknek a tekintetében, amelyek az ilyen elbocsátások következményeit a munkavállalók számára enyhíteni hivatottak;(4) mivel ezek a különbségek közvetlenül kihathatnak a belső piac működésére;(5) mivel a szociális akcióprogramról szóló 1974. január 21-i tanácsi állásfoglalás [4] olyan irányelvre tesz javaslatot, amely a csoportos létszámcsökkentésekre vonatkozó tagállami jogszabályok közelítésére vonatkozik;(6) mivel az Európai Tanács 1989. december 9-én Strasbourgban megtartott ülésén tizenegy tagállam állam- és kormányfői által elfogadott, a munkavállalók alapvető szociális jogairól szóló közösségi charta 7. pontja első bekezdésének első mondatában és második bekezdésében, a 17. pont első bekezdésében és a 18. pont harmadik francia bekezdésében a következőket rögzíti:"7. A belső piac megvalósításának a munkavállalók élet- és munkakörülményeinek javításához kell vezetnie az Európai Közösségben (…).E változásnak szükség esetén ki kell terjednie a munkajogi szabályozás bizonyos szempontjainak fejlesztésére, mint például a csoportos létszámcsökkentések eljárásaira és a csődeljárásokra.(…)17. A munkavállalók tájékoztatását, a velük folytatott konzultációkat és részvételüket a megfelelő irányvonalak mentén, az egyes tagállamokban érvényben lévő gyakorlatok figyelembevételével kell fejleszteni.(…)18. Az ilyen tájékoztatást, konzultációt és részvételt megfelelő időben kell megvalósítani, különösen a következő esetekben:(– …)(– …)- csoportos létszámcsökkentési eljárások esetén,(– …)";(7) mivel ezért ezt a közelítést a Szerződés 117. cikkének megfelelő fejlődés fenntartása mellett elő kell segíteni;(8) mivel a csoportos létszámcsökkentésnek ezen irányelv szerinti meghatározásában előírt elbocsátási létszámok számításakor, a munkaszerződések munkáltató által kezdeményezett felmondásának egyéb formáit az elbocsátásokkal azonosan kell kezelni, feltéve hogy az elbocsátottak létszáma legalább öt fő;(9) mivel ki kell kötni, hogy ez az irányelv vonatkozik alapvetően azokra a csoportos létszámcsökkentésekre is, amelyeket az üzem tevékenységének bírósági határozat alapján történő megszüntetése eredményez;(10) mivel a tagállamok számára meg kell adni azt a lehetőséget, hogy rendelkezhessenek arról, hogy a munkavállalók képviselői szakértőkhöz fordulhatnak a tájékoztatás és a konzultáció tárgyát képező ügyek technikai bonyolultságából kifolyólag;(11) mivel szükséges annak biztosítása, hogy a munkáltató tájékoztatásra, konzultációra és az értesítésre vonatkozó kötelezettségei attól függetlenül fennállnak, hogy a csoportos létszámcsökkentésekről szóló döntést a munkáltató vagy a munkáltatót ellenőrző vállalkozás hozza-e meg;(12) mivel a tagállamoknak biztosítaniuk kell, hogy a munkavállalók képviselői és/vagy a munkavállalók számára rendelkezésre álljanak olyan igazgatási és/vagy bírósági eljárások, amelyek biztosítják, hogy az ebben az irányelvben rögzített kötelezettségeket teljesítik;(13) mivel ez az irányelv nem befolyásolja a tagállamoknak azokat a kötelezettségeit, amelyek az I. melléklet B. részében rögzített irányelvek átvételének határidőire vonatkoznak,ELFOGADTA EZT AZ IRÁNYELVET:I. SZAKASZHatály és fogalommeghatározások1. cikk(1) Ennek az irányelvnek az alkalmazásában:a) csoportos létszámcsökkentések: az olyan elbocsátások, amelyeket valamely munkáltató egy vagy több, nem a munkavállalók személyében rejlő ok miatt foganatosít, és amelyeknél – a tagállamok választása szerint – az elbocsátottak számai. vagy egy 30 napos időszak során:- a rendszerint 20-nál több és 100-nál kevesebb munkavállalót foglalkoztató üzemekben legalább 10 fő,- a rendszerint legalább 100, de 300-nál kevesebb munkavállalót foglalkoztató üzemekben legalább a munkavállalók 10 %-a,- a rendszerint 300 vagy annál több munkavállalót foglalkoztató üzemekben legalább 30 fő;ii. vagy egy 90 napos időszak során legalább 20 fő, függetlenül attól, hogy hány munkavállalót foglalkoztatnak rendszeresen az érintett üzemben;b) a munkavállalók képviselői: azok, akik a tagállamok jogszabályai vagy gyakorlata szerint a munkavállalók képviselőinek minősülnek.Az a) pont első albekezdésében előírt elbocsátási létszámok számításakor, a munkaszerződések munkáltató által egy vagy több, nem az érintett egyéni munkavállalók személyében rejlő ok miatt kezdeményezett felmondását az elbocsátásokkal azonosan kezelik, feltéve hogy az elbocsátottak száma legalább öt fő.(2) Ezt az irányelvet nem kell alkalmazni:a) azoknak a munkaszerződéseknek a keretein belül történő csoportos létszámcsökkentésekre, amelyeket korlátozott időtartamra vagy meghatározott feladatra nézve kötöttek, kivéve ha az elbocsátások az ilyen szerződések lejárta vagy azok teljesítése előtt történnek;b) a közigazgatási vagy a közjogi (vagy azokban a tagállamokban, amelyekben ezt a fogalmat nem ismerik, az azokkal egyenértékű hatósági) intézmények dolgozóira;c) a tengerjáró hajók legénységére.II. SZAKASZTájékoztatás és konzultáció2. cikk(1) Ha egy munkáltató csoportos létszámcsökkentéseket tervez, megállapodás kötése céljából megfelelő időben konzultációkat kezdeményez a munkavállalók képviselőivel.(2) A konzultációk kiterjednek legalább a csoportos létszámcsökkentések elkerülésének vagy az érintett munkavállaló-létszám csökkentésének módjaira és eszközeire, valamint a következmények enyhítésére olyan kísérő szociális intézkedések alkalmazása révén, amelyek – többek között – az elbocsátott munkavállalók áthelyezéséhez vagy átképzéséhez nyújtott támogatásra vonatkoznak.A tagállamok előírhatják, hogy a munkavállalók képviselői szakértők segítségét kérhetik a nemzeti jogszabályoknak és/vagy gyakorlatnak megfelelően.(3) Annak érdekében, hogy a munkavállalók képviselői konstruktív javaslatokat tehessenek, a munkáltatók a konzultációk során megfelelő időben:a) megadnak nekik minden, a tárgyra vonatkozó információt; továbbáb) írásban feltétlenül közlik velük:i. a tervezett elbocsátások okait;ii. az elbocsátani kívánt munkavállalói kategóriák számát;iii. a rendszerint alkalmazott munkavállalók számát és a munkavállalói kategóriákat;iv. azt az időszakot, amely során a tervezett elbocsátásokat végre kívánják hajtani;v. az elbocsátani kívánt munkavállalók kiválasztására javasolt ismérveket, amennyiben a nemzeti jogszabályok és/vagy a gyakorlat e jogot a munkáltatóra ruházzák;vi. a nemzeti jogszabályokból és/vagy gyakorlatból következő végkielégítéstől eltérő, esetleges egyéb végkielégítés kiszámításának módszerét.A munkáltató legalább az első albekezdés b) pontjának i–v. alpontjában előírtakra vonatkozó írásbeli tájékoztatás egy másolati példányát az illetékes állami hatóságnak eljuttatja.(4) Az (1), (2) és (3) bekezdésben foglalt kötelezettségek attól függetlenül fennállnak, hogy a csoportos létszámcsökkentésre vonatkozó döntést a munkáltató vagy a munkáltatót ellenőrző vállalkozás hozza-e meg.Az ebben az irányelvben foglalt tájékoztatási, konzultációs és értesítési kötelezettségek állítólagos megszegésének megítélésében nem vehető figyelembe a munkáltatónak az a védekezése, hogy a csoportos létszámcsökkentéshez vezető döntést meghozó vállalkozás nem adta meg a szükséges információt a munkáltatónak.III. SZAKASZA csoportos létszámcsökkentésekre vonatkozó eljárás3. cikk(1) A munkáltató minden tervezett csoportos létszámcsökkentésről írásban értesíti az illetékes hatóságot.A tagállamok azonban rendelkezhetnek úgy, hogy az üzem tevékenységének bírósági határozat következtében történt megszüntetése miatt tervezett csoportos létszámcsökkentés esetében a munkáltató csak akkor értesíti írásban az illetékes hatóságot, ha az utóbbi ezt kéri.Ez az értesítés tartalmazza a tervezett csoportos létszámcsökkentésre és a munkavállalók képviselőivel folytatott, a 2. cikk által előírt konzultációkra vonatkozó összes lényeges információt, és különösen az elbocsátás okait, az elbocsátandó munkavállalók létszámát, a rendszerint foglalkoztatott munkavállalók létszámát és azt az időszakot, amely során az elbocsátásokat végre kívánják hajtani.(2) A munkáltató az (1) bekezdésben előírt értesítés egy példányát átadja a munkavállalók képviselőinek.A munkavállalók képviselői az esetleges észrevételekkel az illetékes állami hatósághoz fordulhatnak.4. cikk(1) Az illetékes állami hatóságnak bejelentett tervezett csoportos létszámcsökkentések a felmondási időre vonatkozó egyéni jogokra irányadó rendelkezések sérelme nélkül legkorábban 30 nappal a 3. cikk (1) bekezdésében előírt értesítést követően léphetnek hatályba.A tagállamok feljogosíthatják az illetékes állami hatóságot, hogy az előző albekezdésben előírt határidőt lerövidítse.(2) Az (1) bekezdésben előírt időszakot az illetékes állami hatóság arra használja fel, hogy megoldást keressen a tervezett csoportos létszámcsökkentések következtében felmerülő problémákra.(3) Amennyiben az (1) bekezdésben előírt eredeti időszak 60 napnál rövidebb, a tagállamok feljogosíthatják az illetékes állami hatóságot, hogy az eredeti határidőt az értesítés megtételétől számított 60 napig meghosszabbítsa, ha fennáll annak a veszélye, hogy a tervezett csoportos létszámcsökkentések következtében felmerülő problémákat az eredeti határidőn belül valószínűleg nem lehet megoldani.A tagállamok az illetékes állami hatóságot további hosszabbításokra jogosíthatják fel.A meghosszabbítást és annak indoklását az (1) bekezdésben előírt eredeti határidő lejárta előtt közölni kell a munkáltatóval.(4) A tagállamoknak nem szükséges alkalmazniuk ezt a cikket az üzem tevékenységének bírósági határozat alapján történt megszüntetése miatt tervezett csoportos létszámcsökkentés esetében.IV. SZAKASZZáró rendelkezések5. cikkEz az irányelv nem korlátozza a tagállamoknak azt a jogát, hogy a munkavállalókra nézve kedvezőbb törvényi, rendeleti vagy közigazgatási rendelkezéseket alkalmazzanak vagy fogadjanak el, vagy a munkavállalókra nézve kedvezőbb kollektív szerződések alkalmazását engedélyezzék vagy segítsék elő.6. cikkA tagállamok biztosítják, hogy az irányelv szerinti kötelezettségek kikényszerítésére bírósági és/vagy igazgatási eljárások álljanak a munkavállalók képviselőinek és/vagy a munkavállalóknak a rendelkezésére.7. cikkA tagállamok eljuttatják a Bizottságnak nemzeti joguknak azokat az alapvető rendelkezéseit, amelyeket az irányelv által szabályozott területen már elfogadtak, vagy el fognak fogadni.8. cikk(1) Az I. melléklet A. részében felsorolt irányelvek hatályukat vesztik a tagállamok arra vonatkozó kötelezettségeinek sérelme nélkül, amelyek az említett irányelvek átvételének az I. melléklet B. részében rögzített határidőire vonatkoznak.(2) A hatályon kívül helyezett irányelvekre történő hivatkozásokat ezen irányelvre történő hivatkozásoknak kell tekinteni a II. mellékletben található korrelációs táblázatnak megfelelően.9. cikkEz az irányelv az Európai Közösségek Hivatalos Lapjában való kihirdetését követő 20. napon lép hatályba.10. cikkEnnek az irányelvnek a tagállamok a címzettjei.Kelt Brüsszelben, 1998. július 20-án.a Tanács részérőlaz elnökW. Molterer[1] HL C 210., 1998.7.6.[2] HL C 158., 1997.5.26., 11. o.[3] HL L 48., 1975.2.22., 29. o. A 92/56/EGK irányelvvel (HL L 245., 1992.8.26., 3. o.) módosított irányelv.[4] HL C 13., 1974.2.12., 1. o.--------------------------------------------------I. MELLÉKLETA. RÉSZ(a 8. cikkben említett)Hatályon kívül helyezett irányelvekA 75/129/EGK tanácsi irányelv és annak módosítása:A 92/56/EGK tanácsi irányelv.B. RÉSZ(a 8. cikkben említett)A nemzeti jogba történő átvétel határidejeIrányelv | Átvétel határideje |75/129/EGK (HL L 48., 1975.2.22., 29. o.) | 1977. február 19. |92/56/EGK (HL L 245., 1992.8.26., 3. o.) | 1994. június 24. |--------------------------------------------------II. MELLÉKLETKORRELÁCIÓS TÁBLÁZAT75/129/EGK irányelv | Ez az irányelv |1. cikk (1) bekezdés, első albekezdés, a) pont, első francia bekezdés, 1. pont | 1. cikk (1) bekezdés, első albekezdés, a) pont i. alpont, első francia bekezdés |1. cikk (1) bekezdés, első albekezdés, a) pont, első francia bekezdés, 2. pont | 1. cikk (1) bekezdés, első albekezdés, a) pont i. alpont, második francia bekezdés |1. cikk (1) bekezdés, első albekezdés, a) pont, első francia bekezdés, 3. pont | 1. cikk (1) bekezdés, első albekezdés, a) pont i. alpont, harmadik francia bekezdés |1. cikk (1) bekezdés, első albekezdés, a) pont, második francia bekezdés | 1. cikk (1) bekezdés, első albekezdés, a) pont ii. alpont |1. cikk (1) bekezdés, első albekezdés, b) pont | 1. cikk (1) bekezdés, első albekezdés, b) pont |1. cikk (1) bekezdés, második albekezdés | 1. cikk (1) bekezdés, második albekezdés |1. cikk (2) bekezdés | 1. cikk (2) bekezdés |2. cikk | 2. cikk |3. cikk | 3. cikk |4. cikk | 4. cikk |5. cikk | 5. cikk |5a. cikk | 6. cikk |6. cikk (1) bekezdés | – |6. cikk (2) bekezdés | 7. cikk |7. cikk | – |– | 8. cikk |– | 9. cikk |– | 10. cikk |– | I. melléklet |– | II. melléklet |--------------------------------------------------


title: A Bizottság 2012/38/EU irányelve ( 2012. november 23. ) a 98/8/EK európai parlamenti és tanácsi irányelv I. mellékletének a cisz-trikoz-9-én hatóanyagként való felvétele céljából történő módosításáról EGT-vonatkozású szöveg

text:
               24.11.2012

               HU

               Az Európai Unió Hivatalos Lapja

               L 326/13

         A BIZOTTSÁG 2012/38/EU IRÁNYELVE
   (2012. november 23.)
   a 98/8/EK európai parlamenti és tanácsi irányelv I. mellékletének a cisz-trikoz-9-én hatóanyagként való felvétele céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelvre (1) és különösen annak 16. cikke (2) bekezdésének második albekezdésére,
   mivel:

               (1)

               A biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról szóló, 2007. december 4-i 1451/2007/EK bizottsági rendelet (2) megállapítja azon hatóanyagok jegyzékét, amelyeket a 98/8/EK irányelv I., IA., illetőleg IB. mellékletébe való felvétel lehetősége szempontjából meg kell vizsgálni. E jegyzékben szerepel a cisz-trikoz-9-én.

               (2)

               Az 1451/2007/EK rendelet alapján és a 98/8/EK irányelv 11. cikkének (2) bekezdésével összhangban megtörtént a cisz-trikoz-9-én értékelése az említett irányelv V. melléklete szerinti 19. terméktípusban, azaz a riasztó- és csalogatószerekben történő felhasználás vonatkozásában.

               (3)

               A tárgyban Ausztriát jelölték ki referens tagállamnak, az pedig az 1451/2007/EK rendelet 14. cikke (4) és (6) bekezdésének megfelelően 2009. november 11-én benyújtotta a Bizottságnak az illetékes hatóság jelentését és egy kapcsolódó ajánlást.

               (4)

               A tagállamok és a Bizottság megvizsgálták az illetékes hatóság jelentését. Az 1451/2007/EK rendelet 15. cikkének (4) bekezdésével összhangban a Biocid Termékek Állandó Bizottsága 2012. május 25-én értékelő jelentésben foglalta össze a vizsgálat eredményeit.

               (5)

               Az elvégzett értékelések alapján elmondható, hogy a csalogatószerként felhasznált, cisz-trikoz-9-ént tartalmazó biocid termékek várhatóan eleget tesznek a 98/8/EK irányelv 5. cikkében megfogalmazott követelményeknek. Ennek megfelelően indokolt a cisz-trikoz-9-ént felvenni az említett irányelv I. mellékletébe.

               (6)

               Uniós szinten nem került sor az összes lehetséges felhasználási mód és expozíciós forgatókönyv értékelésére. Nem vizsgálták például a kültéri használatot és az élelmiszerek vagy takarmányok expozícióját. Ezért helyénvaló előírni, hogy a tagállamok értékeljék azokat a felhasználási vagy expozíciós körülményeket, valamint környezeti elemeket és népességcsoportokat érintő azon kockázatokat, amelyek nem szerepeltek reprezentatív módon az uniós szintű kockázatértékelésben, továbbá a termékengedély megadásakor biztosítsák megfelelő intézkedések végrehajtását, illetve meghatározott feltételek előírását a megállapított kockázatok elfogadható szintre való csökkentése érdekében.

               (7)

               Az értékelésben ismertetett felhasználások eredményeképpen a táplálékbevitelen keresztül történő közvetett humán expozíció lehetősége miatt indokolt előírni, hogy adott esetben megvizsgálják, szükséges-e új maximális maradékanyag-határértékeket meghatározni, vagy a már meglévőket módosítani összhangban az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendelettel (3) vagy a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendelettel (4). Szükség van olyan intézkedések meghozatalára, amelyek megakadályozzák az alkalmazandó maradékanyag-határértékek túllépését.

               (8)

               Ezen irányelv előírásait célszerű valamennyi tagállamban egyidejűleg alkalmazni, mivel így biztosítható a cisz-trikoz-9-én hatóanyagot tartalmazó, 19. terméktípusba tartozó biocid termékekkel kapcsolatos egyenlő bánásmód az uniós piacon, és általában véve így segíthető elő a biocid termékek piacának megfelelő működése is.

               (9)

               Egy adott hatóanyagnak a 98/8/EK irányelv I. mellékletébe való felvételét megelőzően célszerű elegendő időt hagyni arra, hogy a tagállamok és az érdekelt felek felkészülhessenek a felvételből fakadó új követelmények teljesítésére; ezzel egyúttal az is biztosítható, hogy a dokumentációt benyújtó kérelmezők teljes mértékben kihasználhassák azt a tízéves adatvédelmi időszakot, amely a 98/8/EK irányelv 12. cikke (1) bekezdése c) pontjának ii. alpontja alapján a felvétel napjával veszi kezdetét.

               (10)

               A felvételt követően indokolt elegendő időt hagyni arra, hogy a tagállamok végrehajtsák a 98/8/EK irányelv 16. cikkének (3) bekezdésében foglalt rendelkezéseket.

               (11)

               A 98/8/EK irányelvet ezért ennek megfelelően módosítani kell.

               (12)

               A tagállamoknak és a Bizottságnak a magyarázó dokumentumokról szóló, 2011. szeptember 28-i együttes politikai nyilatkozatával (5) összhangban a tagállamok vállalták, hogy az átültető intézkedéseikről szóló értesítéshez indokolt esetben egy vagy több olyan dokumentumot mellékelnek, amely megmagyarázza az irányelv elemei és az azt átültető nemzeti jogi eszközök megfelelő részei közötti kapcsolatot.

               (13)

               Az ebben az irányelvben előírt intézkedések összhangban vannak a Biocid Termékek Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 98/8/EK irányelv I. melléklete ezen irányelv mellékletének megfelelően módosul.
   2. cikk
   (1)   A tagállamok legkésőbb 2013. szeptember 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek.
   A tagállamok ezeket a rendelkezéseket 2014. október 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2012. november 23-án.

            a Bizottság részéről

            az elnök

         José Manuel BARROSO

      (1)  HL L 123., 1998.4.24., 1. o.

      (2)  HL L 325., 2007.12.11., 3. o.

      (3)  HL L 152., 2009.6.16., 11. o.

      (4)  HL L 70., 2005.3.16., 1. o.

      (5)  HL C 369., 2011.12.17., 14. o.

      MELLÉKLET
      A 98/8/EK irányelv I. melléklete a következő bejegyzéssel egészül ki:

                     Sz.

                     Közhasználatú név

                     IUPAC-név
                     Azonosító számok

                     A hatóanyag minimális tisztasága a forgalomba hozott biocid termékben

                     A felvétel napja

                     A 16. cikk (3) bekezdésének való megfelelés határnapja (nem vonatkozik a több hatóanyagot is tartalmazó termékekre, amelyek esetében a 16. cikk (3) bekezdésének való megfelelés határnapja az egyes hatóanyagokra vonatkozó rendelkezésekben meghatározott határnapok közül a legkésőbbi)

                     A felvétel lejárta

                     Terméktípus

                     Különös rendelkezések (1)

                     „59

                     cisz-trikoz-9-én (muszkamon)

                     cisz-trikoz-9-én (Z)-trikoz-9-én
                     EK-szám: 248-505-7
                     CAS-szám: 27519-02-4

                     801 g/kg

                     2014. október 1.

                     2016. szeptember 30.

                     2024. szeptember 30.

                     19.

                     Az uniós szintű kockázatértékelés nem vizsgált minden lehetséges felhasználási módot és expozíciós forgatókönyvet; bizonyos felhasználási módokra és expozíciós forgatókönyvekre, így például a kültéri használatra és az élelmiszerek és a takarmányok expozíciójára nem terjedt ki. A termékengedélyezés iránti kérelemnek az 5. cikkel és a VI. melléklettel összhangban történő elbírálása során – amennyiben ez az adott termék esetében releváns – a tagállamok elvégzik azon felhasználási vagy expozíciós körülmények, valamint a környezeti elemeket és népességcsoportokat érintő azon kockázatok értékelését, amelyek nem szerepeltek reprezentatív módon az uniós szintű kockázatértékelésben.
                     A cisz-trikoz-9-ént tartalmazó olyan termékek esetében, amelyek használata során az anyagból szermaradékok képződhetnek az élelmiszerekben vagy a takarmányokban, a tagállamok megvizsgálják, hogy szükséges-e új maradékanyag-határértékeket (MRL) meghatározni, vagy a már meglévőket módosítani összhangban a 470/2009/EK vagy a 396/2005/EK rendelettel, illetve meghoznak minden megfelelő kockázatcsökkentő intézkedést annak biztosítása érdekében, hogy ne kerüljön sor az alkalmazandó MRL-ek túllépésére.”

         (1)  A VI. mellékletben előírt közös elvek alkalmazásához az értékelő jelentések tartalma és következtetései a Bizottság alábbi internetes oldalán olvashatók: http://ec.europa.eu/comm/environment/biocides/index.htm


title: A Tanács irányelve (1989. december 21.) a keskeny nyomtávú mezőgazdasági és erdészeti traktorok vezetőülés elé szerelt, borulás hatása elleni védőszerkezeteiről szóló 87/402/EGK irányelv módosításáról

text:
Fontos jogi nyilatkozat

|

31989L0681

Hivatalos Lap L 398 , 30/12/1989 o. 0027 - 0028 finn különkiadás fejezet 13 kötet 19 o. 0125  svéd különkiadás fejezet 13 kötet 19 o. 0125

		A Tanács irányelve(1989. december 21.)a keskeny nyomtávú mezőgazdasági és erdészeti traktorok vezetőülés elé szerelt, borulás hatása elleni védőszerkezeteiről szóló 87/402/EGK irányelv módosításáról(89/681/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 100a. cikkére,tekintettel a Bizottság javaslatára [1],az Európai Parlamenttel [2] együttműködvetekintettel a Gazdasági és Szociális Bizottság véleményére [3],mivel olyan intézkedéseket kell elfogadni, amelyek célja a belső piac fokozatos kiépítése az 1992. december 31-ig terjedő időszakban; mivel a belső piac olyan belső határok nélküli térség, ahol biztosított az áruk, a személyek, a szolgáltatások és a tőke szabad mozgása;mivel a 87/402/EGK irányelv 12. cikke [4] meghatározza, hogy a fent említett irányelvet a dinamikus vizsgálatokat kiegészítő nyomóvizsgálatokat bevezető rendelkezésekkel kell bővíteni;mivel a statikus vizsgálatok esetében már készült a kiegészítő vizsgálat alkalmazására vonatkozó rendelkezés, ezért a dinamikus vizsgálat esetére is olyan kiegészítő vizsgálatot kell meghatározni, amely pontosabban írja le a traktor felborulásakor kialakuló helyzetet, annak érdekében, hogy a kétféle vizsgálat egyenértékű legyen és a közöttük lévő jelenlegi eltérések megszűnjenek.mivel a paraméterek és a számítások megbízhatósága tekintetében a traktor hátsó részére erősített szerkezeteken megvalósított gyakorlati kísérletek eredményei alkalmazhatók a gép elülső részére felszerelt, ugyanilyen típusú szerkezettel kapcsolatban is,ELFOGADTA EZT AZ IRÁNYELVET:1. cikkA 87/402/EGK irányelv a következőképpen módosul:1. a IV-A. melléklet 1.6. pontja helyébe a következő rendelkezés lép:"1.6. Kiegészítő vizsgálatok1.6.1. Amennyiben az ütésvizsgálat során nem elhanyagolható mértékű repedések, vagy törések keletkeznek, akkor közvetlenül az ezeket kiváltó vizsgálat után második, hasonló vizsgálatot kell végrehajtani, de most az alábbi esési magassággal:H′ =H10× 12 + 4a1 + 2aahol "a"; a maradandó alakváltozás és a rugalmas alakváltozás hányadosa (a = Dp/De), az ütközési pontnál mért értéknek megfelelően.A második ütésvizsgálat által létrehozott kiegészítő maradandó alakváltozás nem lehet nagyobb az első ütésvizsgálat által létrehozott maradandó alakváltozás 30 %-ánál.Annak érdekében, hogy a kiegészítő vizsgálat végrehajtható legyen, valamennyi ütésvizsgálat során meg kell mérni a rugalmas alakváltozást.1.6.2. Amennyiben a nyomóvizsgálat során jelentős mértékű törések, vagy repedések képződnek, akkor közvetlenül az ezeket kiváltó nyomóvizsgálat után második, hasonló vizsgálatot kell végrehajtani, de most 1,2 Fv nagyságú terheléssel";2. a VI. melléklet a következő ponttal egészül ki:"7.3. További kiegészítő dinamikus vizsgálat feltüntetése és eredményei".2. cikkA tagállamok hatályba léptetik azokat törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1990. január 3-tól számított 12 hónapon belül megfeleljenek. Erről haladéktalanul tájékoztatják a Bizottságot.3. cikkEnnek az irányelvnek a tagállamok a címzettjei.Kelt Brüsszelben, 1989. december 21-én.a Tanács részérőlE. Cressonaz elnök[1] HL C 305., 1988.11.30., 7. o.[2] HL C 120., 1989.5.16., 70. o. ésHL C 256., 1989.10.9., 76. o.[3] HL C 102., 1989.4.24., 6. o.[4] HL C 220., 1987.8.8., 1. o.--------------------------------------------------


title: A Bizottság 2005/16/EK irányelve (2005. március 2.) a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló 2000/29/EK tanácsi irányelv I–V. mellékletének módosításáról

text:
               3.3.2005

               HU

               Az Európai Unió Hivatalos Lapja

               L 57/19

         A BIZOTTSÁG 2005/16/EK IRÁNYELVE
   (2005. március 2.)
   a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló 2000/29/EK tanácsi irányelv I–V. mellékletének módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 14. cikke (2) bekezdésének c) és d) pontjára,
   az érintett tagállamokkal folytatott konzultációt követően,
   mivel:

               (1)

               A 2000/29/EK irányelv a növényeket vagy növényi termékeket károsító szervezeteknek a tagállamokból más tagállamokba való behurcolása elleni védekezési intézkedéseket ír elő. Egyes védett övezetekként megtervezett övezetekről is rendelkezik.

               (2)

               A 2003. évi csatlakozási okmányban található gépelési hiba miatt a Leptinotarsa decemlineata Say tekintetében védett övezetként elismert svédországi megyék listája pontatlan volt és helyesbítésre szorul.

               (3)

               A Dánia által szolgáltatott információk alapján ezt a tagállamot már nem kellene védett övezetként elismerni a Beet necrotic yellow vein vírus tekintetében, mivel úgy tűnik, hogy ez a károsító szervezet mostanra megtelepedett Dániában.

               (4)

               Az Egyesült Királyság által szolgáltatott információk alapján úgy tűnik, hogy a Dendroctonus micans Kugelan mostanra megtelepedett az Egyesült Királyság bizonyos részein. Ennek megfelelően a Dendroctonus micans Kugelan tekintetében a védett övezetet Észak-Írországra kell korlátozni. Ezenkívül e károsító szervezet tekintetében a védett övezetet a Man-szigetre és Jersey-re kell korlátozni.

               (5)

               Az Észtország által szolgáltatott információk alapján úgy tűnik, hogy az Erwinia amylovora (Burr.) Winsl. et al. nem telepedett meg a tagállamban. Észtország ezért e károsító szervezet tekintetében védett övezetként ismerhető el.

               (6)

               Az Olaszország által szolgáltatott információk és az Élelmiszerügyi és Állat-egészségügyi Hivatal által 2004 májusában egy olaszországi hivatalos kiküldetés alkalmával gyűjtött további információk alapján úgy tűnik, hogy a Citrus tristeza vírus mostanra megtelepedett e tagállamban. Olaszországot ezért már nem kell védett övezetként elismerni a Citrus tristenza vírus tekintetében.

               (7)

               A svájci növényvédelmi jogszabályok alapján úgy tűnik, hogy Svájcban Ticino kantont már nem ismerik el védett övezetként a Erwinia amylovora (Burr.) Winsl. et al. tekintetében. A Közösségbe történő behozatalra vonatkozó szabályokat ki kell igazítani a Ticinóból származó növényekre vonatkozó különleges elbánás megszüntetése érdekében.

               (8)

               A 2004/31/EK bizottsági irányelv (2) kidolgozása során ejtett gépelési hiba miatt a Vitis L. növényeknek Ciprus területére történő behurcolása és az ország területén való mozgása tekintetében a 2000/29/EK irányelv IV. melléklete B. részének 21.1. pontjában meghatározott különleges előírások tévedésből kerültek törlésre. Ennek megfelelően a mellékletet módosítani kell.

               (9)

               A Medicago sativa L. közösségi vetőmagjai, valamint a Helianthus annuus L., Lycopersicon lycopersicum (L.) Karsten ex Farw. és Phaseolus L. közösségi minősített vetőmagjai növény-egészségügyi védelmének javítása érdekében ezeket a vetőmagokat a Közösségen belüli, helyitől eltérő mozgás esetén növényútlevélnek kell kísérnie.

               (10)

               A 2000/29/EK irányelv vonatkozó mellékleteit ennek megfelelően módosítani kell.

               (11)

               Az ebben az irányelvben előírt intézkedések összhangban vannak a Növény-egészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 2000/29/EK irányelv I., II., III., IV. és V. melléklete ezen irányelv melléklete szövegének megfelelően módosul.
   2. cikk
   (1)   A tagállamok elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2005. május 14-ig megfeleljenek. Haladéktalanul ismertetik a Bizottsággal e rendelkezések szövegét, valamint a rendelkezések és az irányelv közötti megfelelési táblázatot.
   Ezeket a rendelkezéseket 2005. május 15-től alkalmazzák.
   Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő harmadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2005. március 2-án.

            a Bizottság részéről

         Markos KYPRIANOU

            a Bizottság tagja

      (1)  HL L 169., 2000.7.10., 1. o. A legutóbb a 2004/102/EK bizottsági irányelvvel (HL L 309., 2004.10.6., 9. o.) módosított irányelv.

      (2)  HL L 85., 2004.3.23., 18. o.

      MELLÉKLET
      A 2000/29/EK irányelv I., II., III., IV. és V. melléklete a következőképpen módosul:

                  1.

                  Az I. melléklet B. része a következőképpen módosul:

                              a)

                              Az a) címsor alatti 3. pontban a második oszlop szövege helyébe a következő szöveg lép:
                              „E (Ibiza és Menorca), IRL, CY, M, P (Azores és Madeira), UK, S (Blekinge, Gotland, Halland, Kalmar, Skåne), FI (Åland, Turku, Uusimaa, Kymi, Häme, Pirkanmaa, Satakunta körzete)”;

                              b)

                              A b) címsor alatti 1. pontban a „DK” rövidítést el kell hagyni.

                  2.

                  A II. melléklet B. része a következőképpen módosul:

                              a)

                              Az a) címsor alatti 3. pontban a harmadik oszlop szövege helyébe a következő szöveg lép:
                              „EL, IRL, UK (Észak-Írország, Man-sziget és Jersey)”;

                              b)

                              A b) címsor alatti 2. pont harmadik oszlopa az „EE” rövidítéssel egészül ki az „F (Korzika)” szövegrész előtt;

                              c)

                              A d) címsor alatti 1. pontban az „I” rövidítést el kell hagyni.

                  3.

                  A III. melléklet B. része 1. és 2. pontjának második oszlopa az „EE” rövidítéssel egészül ki az „F (Korzika)” szövegrész előtt.

                  4.

                  A IV. melléklet B. része a következőképpen módosul:

                              a)

                              Az 1. pont harmadik oszlopának szövege helyébe a következő szöveg lép:
                              „EL, IRL, UK (Észak-Írország, Man-sziget és Jersey)”.

                              b)

                              A 7. pont harmadik oszlopának szövege helyébe a következő szöveg lép:
                              „EL, IRL, UK (Észak-Írország, Man-sziget és Jersey)”.

                              c)

                              A 14.1. pont harmadik oszlopának szövege helyébe a következő szöveg lép:
                              „EL, IRL, UK (Észak-Írország, Man-sziget és Jersey)”.

                              d)

                              A 20.1. pont harmadik oszlopában a „DK” rövidítést el kell hagyni.

                              e)

                              A 20.2. pont harmadik oszlopában a „DK” rövidítést el kell hagyni.

                              f)

                              A 21. pont a következőképpen módosul:

                                          i.

                                          a második oszlopban a c) pont alatt a „Ticino” kifejezést el kell hagyni;

                                          ii.

                                          A harmadik oszlop szövege az „EE” rövidítéssel egészül ki az „F (Korzika)” szövegrész előtt.

                              g)

                              A következő 21.1. ponttal egészül ki.

                                                      „21.1.

                                                      A Vitis L. fajhoz tartozó növények, a termés és vetőmag kivételével

                                          A III. melléklet A. részének 15. pontjában említett, a termés kivételével meghatározott Vitis L. fajhoz tartozó növények harmadik országokból (Svájc kivételével) a Közösségbe történő behozatalára vonatkozó tilalom sérelme nélkül hivatalos igazolás arról, hogy a növények:

                                                      a)

                                                      olyan területről származnak, amelyet a Daktulosphaira vitifoliae (Fitch)-től mentesnek eismertek el;
                                                      vagy

                                                      b)

                                                      olyan termőhelyről származnak, amelyet a Daktulosphaira vitifoliae (Fitch)-től mentesnek találtak a két legutóbbi teljes növekedési időszakban végzett hivatalos ellenőrzések alkalmával;
                                                      vagy

                                                      c)

                                                         Daktulosphaira vitifoliae (Fitch) elleni füstölésen vagy más megfelelő kezelésen mentek át.

                                          CY”

                              h)

                              A 21.3. pont a következőképpen módosul:

                                          i.

                                          a második oszlopban a b) pont alatt a „Ticino” kifejezést el kell hagyni;

                                          ii.

                                          a harmadik oszlop szövege az „EE” rövidítéssel egészül ki „F (Korzika)” szövegrész előtt.

                              i)

                              A 22. pont harmadik oszlopában a „DK” rövidítést el kell hagyni.

                              j)

                              A 23. pont harmadik oszlopában a „DK” rövidítést el kell hagyni.

                              k)

                              A 25. pont harmadik oszlopában a „DK” rövidítést el kell hagyni.

                              l)

                              A 26. pont harmadik oszlopában a „DK” rövidítést el kell hagyni.

                              m)

                              A 27.1. pont harmadik oszlopában a „DK” rövidítést el kell hagyni.

                              n)

                              A 27.2. pont harmadik oszlopában a „DK” rövidítést el kell hagyni.

                              o)

                              A 30. pont harmadik oszlopában a „DK” rövidítést el kell hagyni.

                              p)

                              A 31. pont a következőképpen módosul:

                                                      „31.

                                                      A Spanyolországból, Franciaországból (Korzika kivételével), Ciprusról és Olaszországból származó Citrus L., Fortunella Swingle, Poncirus Raf. es ezek hibridjeinek termései

                                          A IV. melléklet A. része II. szakaszának 30.1. pontjában meghatározott azon követelmény sérelme nélkül, amely szerint a csomagoláson származási jelzést kell feltüntetni:

                                                      a)

                                                      a terméseknek kocsány- és levélmentesnek kell lenniük; vagy

                                                      b)

                                                      a levelekkel és kocsánnyal rendelkező termések esetén hivatalos igazolás arról, hogy a terméseket hatóságilag lepecsételt zárt tartályokba csomagolták, és lepecsételve kell maradniuk az e termések tekintetében védett övezetként elismert övezeten keresztül történő szállítás során, továbbá a növényútlevélen is feltüntetendő megkülönböztető jelzést kell rajtuk szerepeltetni.

                                          EL, F (Korzika), M, P”

                  5.

                  Az V. melléklet A. része a következőképpen módosul:
                  A 2.4. pont szövegének helyébe a következő szöveg lép:

                              „—

                              ültetésre szánt Allium ascalonicum L., Allium cepa L. és Allium schoenoprasum L. vetőmagjai és hagymagumói, valamint ültetésre szánt Allium porrum L. növények,

                              —

                              A Medicago sativa L. vetőmagvai,

                              —

                              A Helianthus annuus L., a Lycopersicon lycopersicum (L.) Karsten ex Farw. és a Phaseolus L. minősített vetőmagjai.”


title: A Bizottság 2012/42/EU irányelve ( 2012. november 26. ) a 98/8/EK európai parlamenti és tanácsi irányelv I. mellékletének a hidrogén-cianid hatóanyagként való felvétele céljából történő módosításáról  EGT-vonatkozású szöveg

text:
               27.11.2012

               HU

               Az Európai Unió Hivatalos Lapja

               L 327/31

         A BIZOTTSÁG 2012/42/EU IRÁNYELVE
   (2012. november 26.)
   a 98/8/EK európai parlamenti és tanácsi irányelv I. mellékletének a hidrogén-cianid hatóanyagként való felvétele céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelvre (1) és különösen annak 16. cikke (2) bekezdésének második albekezdésére,
   mivel:

               (1)

               A biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról szóló, 2007. december 4-i 1451/2007/EK bizottsági rendelet (2) megállapítja azon hatóanyagok jegyzékét, amelyeket a 98/8/EK irányelv I., IA., illetőleg IB. mellékletébe való felvétel lehetősége szempontjából meg kell vizsgálni. E jegyzékben szerepel a hidrogén-cianid.

               (2)

               Az 1451/2007/EK rendelet alapján és a 98/8/EK irányelv 11. cikkének (2) bekezdésével összhangban megtörtént a hidrogén-cianid értékelése az említett irányelv V. melléklete szerinti alábbi terméktípusok vonatkozásában: 8. terméktípus: faanyagvédő szerek; 14. terméktípus: rágcsálóirtó szerek; 18. terméktípus: rovarölő, atkaölő és más ízeltlábúak elleni szerek.

               (3)

               A tárgyban a Cseh Köztársaságot jelölték ki referens tagállamnak, az pedig az 1451/2007/EK rendelet 14. cikke (4) és (6) bekezdésének megfelelően 2008. január 24-én benyújtotta a Bizottságnak az illetékes hatóság három jelentését, a kapcsolódó ajánlásokkal együtt.

               (4)

               A tagállamok és a Bizottság megvizsgálták az illetékes hatóság jelentéseit. Az 1451/2007/EK rendelet 15. cikkének (4) bekezdésével összhangban a Biocid Termékek Állandó Bizottsága 2012. május 25-én három értékelő jelentésben foglalta össze a vizsgálat eredményeit.

               (5)

               Az elvégzett értékelésekből kitűnik, hogy a faanyagvédő, rágcsálóirtó, rovarölő, atkaölő és más ízeltlábúak elleni szerként felhasznált, hidrogén-cianidot tartalmazó biocid termékek várhatóan eleget tesznek a 98/8/EK irányelv 5. cikkében megállapított követelményeknek. Ennek megfelelően indokolt a hidrogén-cianidot felvenni az említett irányelv I. mellékletébe.

               (6)

               Uniós szinten nem került sor az összes lehetséges felhasználási mód értékelésére. Ezért helyénvaló előírni, hogy a tagállamok értékeljék azokat a felhasználási vagy expozíciós körülményeket, valamint környezeti elemeket és népességcsoportokat érintő azon kockázatokat, amelyek nem szerepeltek reprezentatív módon az uniós szintű kockázatértékelésben, továbbá a termékengedély megadásakor biztosítsák megfelelő intézkedések végrehajtását, illetve meghatározott feltételek előírását a megállapított kockázatok elfogadható szintre való csökkentése érdekében.

               (7)

               Tekintettel a hatóanyag rendkívül mérgező és gyúlékony voltára és a kockázatértékelés megállapításaira, a termék használatát indokolt kizárólag az arra megfelelően kiképzett szakemberek számára engedélyezni, valamint olyan munkafolyamatokat előírni, amelyek fertőtlenítéskor és szellőztetéskor garantálják a munkafolyamatot végző személyek és a közelben tartózkodók biztonságát, többek között az alábbi követelmények révén: megfelelő egyéni védőfelszerelés, adott esetben zárt rendszerű légzőkészülék és gáztömör vegyvédelmi ruházat használata; belépési tilalom elrendelése mindaddig, amíg a szellőztetés hatására a levegőben a termék koncentrációja el nem éri a munkafolyamatot végző személyek és a közelben tartózkodók számára biztonságos szintet a fertőtlenített helyiségben; felügyelt tilalmi zóna kijelölésével megakadályozni, hogy szellőztetés alatt és után a munkafolyamatot végző személyeket és a közelben tartózkodókat a biztonságos szintet meghaladó expozíció érje; a fertőtleníteni kívánt helyiségből a kezelendő faanyag kivételével vagy előzetesen eltávolítani az élelmiszereket és a hatóanyagot magába szívni képes, porózus anyagokat, vagy megfelelő eszközökkel megakadályozni, hogy magukba szívják a hatóanyagokat; a fertőtleníteni kívánt helyiség véletlen gyulladással szembeni védelme.

               (8)

               Ezen irányelv előírásait célszerű valamennyi tagállamban egyidejűleg alkalmazni, mivel így biztosítható a hidrogén-cianid hatóanyagot tartalmazó, 8., 14. és 18. terméktípusba tartozó biocid termékekkel kapcsolatos egyenlő bánásmód az uniós piacon, és általában véve így segíthető elő a biocid termékek piacának megfelelő működése is.

               (9)

               Egy adott hatóanyagnak a 98/8/EK irányelv I. mellékletébe való felvételét megelőzően célszerű elegendő időt hagyni arra, hogy a tagállamok és az érdekelt felek felkészülhessenek a felvételből fakadó új követelmények teljesítésére; ezzel egyúttal az is biztosítható, hogy a dokumentációt benyújtó kérelmezők teljes mértékben kihasználhassák azt a tízéves adatvédelmi időszakot, amely a 98/8/EK irányelv 12. cikke (1) bekezdése c) pontjának ii. alpontja alapján a felvétel napjával veszi kezdetét.

               (10)

               A felvételt követően indokolt elegendő időt hagyni arra, hogy a tagállamok végrehajtsák a 98/8/EK irányelv 16. cikkének (3) bekezdésében foglalt rendelkezéseket.

               (11)

               A 98/8/EK irányelvet ezért ennek megfelelően módosítani kell.

               (12)

               A tagállamoknak és a Bizottságnak a magyarázó dokumentumokról szóló, 2011. szeptember 28-i együttes politikai nyilatkozatával (3) összhangban a tagállamok vállalták, hogy az átültető intézkedéseikről szóló értesítéshez indokolt esetben egy vagy több olyan dokumentumot mellékelnek, amely megmagyarázza az irányelv elemei és az azt átültető nemzeti jogi eszközök megfelelő részei közötti kapcsolatot.

               (13)

               Az ebben az irányelvben előírt intézkedések összhangban vannak a Biocid Termékek Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 98/8/EK irányelv I. melléklete ezen irányelv mellékletének megfelelően módosul.
   2. cikk
   (1)   A tagállamok legkésőbb 2013. szeptember 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek.
   A tagállamok ezeket a rendelkezéseket 2014. október 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2012. november 26-án.

            a Bizottság részéről

            az elnök

         José Manuel BARROSO

      (1)  HL L 123., 1998.4.24., 1. o.

      (2)  HL L 325., 2007.12.11., 3. o.

      (3)  HL C 369., 2011.12.17., 14. o.

      MELLÉKLET
      A 98/8/EK irányelv I. melléklete a következő bejegyzéssel egészül ki:

                     Sz.

                     Közhasználatú név

                     IUPAC-név
                     Azonosító számok

                     A hatóanyag minimális tisztasága a forgalomba hozott biocid termékben

                     A felvétel napja

                     A 16. cikk (3) bekezdésének való megfelelés határnapja (nem vonatkozik a több hatóanyagot is tartalmazó termékekre, amelyek esetében a 16. cikk (3) bekezdésének való megfelelés határnapja az egyes hatóanyagokra vonatkozó rendelkezésekben meghatározott határnapok közül a legkésőbbi)

                     A felvétel lejárta

                     Terméktípus

                     Különös rendelkezések (1)

                     „60

                     hidrogén-cianid

                     hidrogén-cianid
                     EK-szám: 200-821-6
                     CAS-szám: 74-90-8

                     976 g/kg

                     2014. október 1.

                     2016. szeptember 30.

                     2024. szeptember 30.

                     8., 14. és 18.

                     A termékengedélyezés iránti kérelemnek az 5. cikkel és a VI. melléklettel összhangban történő elbírálása során – amennyiben ez az adott termék esetében releváns – a tagállamok elvégzik azon felhasználási vagy expozíciós körülmények, valamint a környezeti elemeket és népességcsoportokat érintő azon kockázatok értékelését, amelyek nem szerepeltek reprezentatív módon az uniós szintű kockázatértékelésben.
                     A tagállamok kötelesek gondoskodni arról, hogy a fertőtlenítőszerként használandó termékek engedélyeit a következő feltételekkel adják ki:

                                 1.

                                 a termék csak olyan szakembernek értékesíthető illetőleg csak olyan szakember használhatja azt, aki e célból megfelelő képzésben részesült;

                                 2.

                                 olyan munkafolyamatok vannak érvényben, amelyek fertőtlenítéskor és szellőztetéskor garantálják a munkafolyamatot végző személyek és a közelben tartózkodók biztonságát;

                                 3.

                                 a termék felhasználásakor megfelelő egyéni védőfelszerelést, adott esetben zárt rendszerű légzőkészüléket és gáztömör vegyvédelmi ruházatot alkalmaznak;

                                 4.

                                 belépési tilalom van érvényben mindaddig, amíg a szellőztetés hatására a levegőben a termék koncentrációja el nem éri a munkafolyamatot végző személyek és a közelben tartózkodók számára biztonságos szintet a fertőtlenített helyiségben;

                                 5.

                                 a felügyelt tilalmi zóna kijelölése megakadályozza, hogy szellőztetés alatt és után a munkafolyamatot végző személyeket és a közelben tartózkodókat a biztonságos szintet meghaladó expozíció érje;

                                 6.

                                 a fertőtleníteni kívánt helyiségből a kezelendő faanyag kivételével előzetesen el lettek távolítva az élelmiszereket és a hatóanyagot magukba szívni képes, porózus anyagok, illetve megfelelő eszközök megakadályozzák, hogy magukba szívják a hatóanyagokat; a fertőtleníteni kívánt helyiség védett a véletlen gyulladással szemben.”

         (1)  A VI. mellékletben előírt közös elvek alkalmazásához az értékelő jelentések tartalma és következtetései a Bizottság alábbi internetes oldalán olvashatók: http://ec.europa.eu/comm/environment/biocides/index.htm


title: A Bizottság 89/520/EGK irányelve (1989. szeptember 6.) a takarmányozási célra felhasznált egyes termékekről szóló 82/471/EGK tanácsi irányelv mellékletének módosításáról

text:
Fontos jogi nyilatkozat

|

31989L0520

Hivatalos Lap L 270 , 19/09/1989 o. 0013 - 0014 finn különkiadás fejezet 3 kötet 30 o. 0135  svéd különkiadás fejezet 3 kötet 30 o. 0135

		A Bizottság 89/520/EGK irányelve(1989. szeptember 6.)a takarmányozási célra felhasznált egyes termékekről szóló 82/471/EGK tanácsi irányelv mellékletének módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a legutóbb a 88/485/EGK irányelvvel [1] módosított, a takarmányozási célra felhasznált egyes termékekről szóló, 1982. június 30-i 82/471/EGK tanácsi irányelvre [2] és különösen annak 6. cikkére,mivel a 82/471/EGK irányelv úgy rendelkezik, hogy mellékletét rendszeresen módosítani kell a tudományos és műszaki ismeretek fejlődése eredményeként;mivel egy, az aminosavak csoportjához tartozó új termék vizsgálata kimutatta, hogy e termék megfelel a 82/471/EGK irányelv követelményeinek; mivel ebből következően bizonyos feltételekkel meg kell engedni e termék takarmányozásban való felhasználását;mivel szükségesnek találták a mellékletben az "Aminosavak hidroxi-analógjai" csoportra megállapított összetétel-jellemzők és különös rendelkezések megváltoztatását;mivel az ezen irányelvben előírt intézkedések összhangban vannak a Takarmányok Állandó Bizottságának véleményével,ELFOGADTA EZT AZ IRÁNYELVET:1. cikkA 82/471/EGK irányelv melléklete ezen irányelv mellékletének megfelelően módosul.2. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1990. december 31-ig megfeleljenek.Az első bekezdés alapján elfogadott rendelkezéseknek egyértelműen hivatkozniuk kell erre az irányelvre.Erről haladéktalanul tájékoztatják a Bizottságot.3. cikkEnnek az irányelvnek a tagállamok a címzettjei.Kelt Brüsszelben, 1989. szeptember 6-án.a Bizottság részérőlRay Mac Sharrya Bizottság tagja[1] HL L 239., 1988.8.30., 36. o.[2] HL L 213., 1982.7.21., 8. o.--------------------------------------------------MELLÉKLET1. A 3.1. "Metionin" csoport az alábbi termékkel egészül ki:"1 | 2 | 3 | 4 | 5 | 6 | 7 |Termékcsoport neve | Termék neve | Tápláló alkotórész megjelölése vagy a mikroorganizmus azonosítása | Tápanyagkivonat (részletezés, ha van) | Termékösszetétel jellemzői | Állatfajok | Különös rendelkezések || 3.1.4.Sűrített, folyékony nátrium DL-metionin, ipari tisztaságú | (CH3 S(CH2)2-CH (NH2)-COO Na | – | DL-metionin: minimum 40,0 % Nátrium: minimum 6,2 % | Minden állatfaj | A termék címkéjén vagy csomagolásán feltüntetendő információk: a "sűrített, folyékony nátrium-DL-metionin" névDL-metionin tartalom,nedvességtartalom" |2. Az "Aminosavak hidroxi-analógjai" 4. pont helyébe a következő szöveg lép:"1 | 2 | 3 | 4 | 5 | 6 | 7 |Termékcsoport neve | Termék neve | Tápláló alkotórész megjelölése vagy a mikroorganizmus azonosítása | Tápanyag-kivonat (részletezés, ha van) | Termékösszetétel jellemzői | Állatfajok | Különös rendelkezések |4.Aminosavak hidroxi-analógjai | | | | | | |4.1.Metionin hidroxi-analógja és sói | | | | | | || 4.1.1.DL-2-hidroxi-metilmerkapto-vajsav | CH3-S-(CH2)2-CH(OH)-COOH | – | Teljes savak: minimum 85 % Monomer sav: minimum 65 % | Minden állatfaj, a kérődzők kivételével. | A termék címkéjén vagy csomagolásán feltüntetendő információk: név (2. oszlop)monomer- és teljes savtartalom a 4.1.1. termék esetében, monomertartalom a 4.1.2. termék esetébennedvességtartalomállatfajok vagy -kategóriaAz összetett takarmány címkéjén vagy csomagolásán feltüntetendő információk: név (2. oszlop)monomer- és teljes savtartalom a 4.1.1. termék esetében, monomertartalom a 4.1.2. termék esetébena takarmányban lévő termék mennyisége || 4.1.2.DL-2-hidroxi-4-metilmerkapto-vajsav kalcium sója | (CH3-S-(CH2)2-CH(OH)-COO)2 Ca | – | Monomer sav: minimum 83 % Kalcium: Minimum 12 %" | |--------------------------------------------------


title: Az Európai Parlament és a Tanács 2009/123/EK irányelve ( 2009. október 21. ) a hajók által okozott szennyezésről és a jogsértésekre alkalmazandó szankciók bevezetéséről szóló 2005/35/EK irányelv módosításáról (EGT-vonatkozású szöveg)

text:
               27.10.2009

               HU

               Az Európai Unió Hivatalos Lapja

               L 280/52

      AZ EURÓPAI PARLAMENT ÉS A TANÁCS 2009/123/EK IRÁNYELVE

   (2009. október 21.)
   a hajók által okozott szennyezésről és a jogsértésekre alkalmazandó szankciók bevezetéséről szóló 2005/35/EK irányelv módosításáról
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Régiók Bizottságával folytatott konzultációt követően,
   a Szerződés 251. cikkében megállapított eljárásnak megfelelően (2),
   mivel:

               (1)

               A 2005/35/EK európai parlamenti és tanácsi irányelv (3) és ezen irányelv célja a természetes vagy jogi személyek által, hajókról történő szennyezéssel elkövetett jogsértések fogalmának, felelősségük körének és a természetes személyekre e bűncselekmények kapcsán alkalmazható szankciók büntetőjogi jellegének közelítése.

               (2)

               2007. október 23-án az Európai Közösségek Bírósága megsemmisítette (4) a hajók által okozott szennyezésre vonatkozó jogszabályok végrehajtásához szükséges büntetőjogi keret megerősítéséről szóló, 2005. július 12-i 2005/667/IB tanácsi kerethatározatot (5), amely a 2005/35/EK irányelvet büntetőjogi intézkedésekkel egészítette ki. Ezen irányelvnek kell kitöltenie az ítélet nyomán keletkezett joghézagot.

               (3)

               A büntetőjogi szankciók – amelyek a közigazgatási szankcióktól eltérő természetű társadalmi helytelenítést fejeznek ki – erősítik a hajók által okozott szennyezésre vonatkozó hatályos jogszabályoknak való megfelelést, és azoknak megfelelően szigorúaknak kell lenniük ahhoz, hogy az esetleges szennyezőket visszatartsák e jogszabályok bármely megsértésétől.

               (4)

               Az EU szintjén már elfogadtak egy sor, egymással összefüggő, a tengeri biztonság megerősítését és a hajók által okozott szennyezés megelőzését célzó jogalkotási intézkedést. Ezen jogszabályok a lobogó szerinti államokra, a hajótulajdonosokra, a hajóbérlőkre, a hajóosztályozó társaságokra, a kikötő szerinti és a parti államokra vonatkoznak. E jogszabályokat kiegészítő, a szennyező anyagok hajók általi kibocsátásával okozott illegális szennyezésre vonatkozó jelenleg érvényben lévő szankciók további szigorítására van szükség büntetőjogi szankciók bevezetésével.

               (5)

               A büntetőjogi szankciókra vonatkozó közös szabályok lehetővé teszik, hogy a nyomozásra, valamint a tagállamokon belüli és a tagállamok közötti eredményes együttműködésre hatékonyabb módszereket alkalmazzanak.

               (6)

               A tagállamoknak a hatékony, arányos és visszatartó erejű büntetőjogi szankciókat az egész Közösségben a jogi személyekre is alkalmazniuk kell, mivel a hajók által okozott szennyezéshez kapcsolódó bűncselekményeket gyakran a jogi személyek érdekében vagy azok javára követik el.

               (7)

               A 2005/35/EK irányelv rendelkezéseinek alkalmazhatóságára az ebben az irányelvben foglaltakon kívül más kivételek nem vonatkozhatnak. Ezért a természetes és jogi személyek bizonyos csoportjait – például a rakományok tulajdonosait vagy a hajóosztályozó társaságokat – az irányelv hatálya alá kell vonni.

               (8)

               Ezen irányelvnek köteleznie kell a tagállamokat arra, hogy nemzeti jogukban büntetőjogi szankciókat írjanak elő azon szennyezőanyag-kibocsátások tekintetében, amelyekre ezt az irányelvet alkalmazni kell. Ezen irányelv nem hozhat létre kötelezettségeket az ilyen szankciók vagy bármely más, rendelkezésre álló jogérvényesítési rendszer egyedi esetekre való alkalmazását illetően.

               (9)

               Ezen irányelv értelmében a szennyező anyagok hajók általi tiltott kibocsátásait bűncselekménynek kell tekinteni mindaddig, amíg azokat szándékosan, tudatos gondatlanságból vagy hanyagságból követték el, és azok a víz minőségének romlását eredményezik. A szennyező anyagok hajók általi tiltott kibocsátásainak kevésbé súlyos eseteit, amelyek nem okozzák a víz minőségének romlását, nem szükséges bűncselekménynek tekinteni. Ezen irányelv értelmében az ilyen kibocsátásokra „csekély jelentőségű esetként” kell hivatkozni.

               (10)

               Mivel biztosítani szükséges a környezet magas szintű biztonságát és védelmét a tengeri közlekedési ágazatban, valamint azon elv hatékonyságát, amely szerint a környezetben okozott károkat a szennyezést okozó félnek kell megtérítenie, az olyan ismétlődő, csekély jelentőségű eseteket, amelyek egyenként nem, de együttesen a víz minőségének romlását eredményezik, bűncselekménynek kell tekinteni.

               (11)

               Ez az irányelv nem sérti a hajók által okozott szenynyezésből eredő károkra vonatkozó, a közösségi, nemzeti vagy nemzetközi jog alapján fennálló más felelősségi rendszereket.

               (12)

               A bűncselekményekkel kapcsolatos joghatóságot a tagállamok nemzeti jogával és nemzetközi jog szerinti kötelezettségeikkel összhangban kell megállapítani.

               (13)

               A tagállamoknak tájékoztatniuk kell a Bizottságot ezen irányelv végrehajtásáról annak érdekében, hogy a Bizottság értékelni tudja annak hatását.

               (14)

               Mivel ezen irányelv célkitűzéseit a tagállamok egyedül eljárva nem tudják kielégítően megvalósítani, a határon átnyúló kár miatt, amelyet a szóban forgó magatartás okozhat, és azok – a javasolt fellépés léptéke és hatása miatt – közösségi szinten jobban megvalósíthatók, a Közösség intézkedéseket hozhat, a Szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez az irányelv nem lépi túl a szóban forgó célkitűzések eléréséhez szükséges mértéket.

               (15)

               Ez az irányelv tiszteletben tartja az alapvető jogokat, és megfelel az Európai Unióról szóló szerződés 6. cikke által elismert, és az Európai Unió Alapjogi Chartájában kifejezett elveknek.

               (16)

               A jogalkotás minőségéről szóló intézményközi megállapodás (6) 34. pontjával összhangban a tagállamokat ösztönzik arra, hogy – a maguk számára és a Közösség érdekében – készítsék el saját táblázataikat, amelyek, amennyire lehetséges, bemutatják az ezen irányelv és az átültető intézkedések közötti megfelelést, és hogy e táblázatokat tegyék közzé.

               (17)

               A 2005/35/EK irányelvet ezért ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2005/35/EK irányelv módosításai
   A 2005/35/EK irányelv a következőképpen módosul:

               1.

               A cím helyébe a következő szöveg lép:

               2.

               Az 1. cikk (1) bekezdésének helyébe a következő szöveg lép:
               „(1)   Ezen irányelv célja a hajók által okozott szennyezésre vonatkozó nemzetközi normák közösségi jogba történő beépítése, valamint annak biztosítása, hogy a szennyezőanyag-kibocsátásokért felelős személyeket megfelelő szankcióknak, beleértve a büntetőjogi szankciókat is, vessék alá a tengerbiztonság fejlesztése, valamint a tengeri környezet hajók által okozott szennyezés elleni védelmének fokozása érdekében.”

               3.

               A 2. cikk a következő ponttal egészül ki:

                           „5.

                           »jogi személy«: bármely jogalany, amely az alkalmazandó nemzeti jog szerint ilyen jogállással bír, kivéve magukat az államokat vagy az állami közhatalmat gyakorló közjogi szerveket vagy a nemzetközi közjogi szervezeteket.”

               4.

               A 4. és 5. cikk helyébe a következő szöveg lép:
               „4. cikk
               Jogsértések
               (1)   A tagállamok biztosítják, hogy a szennyező anyagoknak a 3. cikk (1) bekezdésében említett bármely területen történő, hajók általi kibocsátása – beleértve az ilyen kibocsátások csekély jelentőségű eseteit is – jogsértésnek minősüljön, amennyiben azt szándékosan, tudatos gondatlanságból vagy hanyagságból követték el.
               (2)   Minden tagállam megteszi a szükséges intézkedéseket annak biztosítására, hogy az (1) bekezdés szerinti jogsértést elkövető bármely természetes vagy jogi személy emiatt felelősségre vonható legyen.
               5. cikk
               Kivételek
               (1)   Nem tekintendő jogsértésnek a szennyező anyagoknak a 3. cikk (1) bekezdésében említett valamely területen történő kibocsátása, amennyiben az megfelel a Marpol 73/78 I. mellékletének 15., 34., 4.1. vagy 4.3. szabályában vagy II. mellékletének 13., 3.1.1. vagy 3.1.3. szabályában meghatározott feltételeknek.
               (2)   Nem tekintendő a tulajdonos, a parancsnok vagy a személyzet részéről jogsértésnek a szennyező anyagoknak a 3. cikk (1) bekezdésének c), d) és e) pontjában említett valamely területen történő kibocsátása, amennyiben az megfelel a Marpol 73/78 I. mellékletének 4.2. szabályában vagy II. mellékletének 3.1.2. szabályában meghatározott feltételeknek.”

               5.

               Az 5. cikk után az irányelv a következő cikkekkel egészül ki:
               „5a. cikk
               Bűncselekmények
               (1)   A tagállamok biztosítják, hogy a 4. és 5. cikk szerinti jogsértések bűncselekménynek minősüljenek.
               (2)   Az (1) bekezdés nem vonatkozik a csekély jelentőségű esetekre, amennyiben az elkövetett cselekmény nem okozza a víz minőségének romlását.
               (3)   Az olyan ismétlődő, csekély jelentőségű eseteket, amelyek egyenként nem, de együttesen a víz minőségének romlását eredményezik, bűncselekménynek kell tekinteni, ha azokat szándékosan, tudatos gondatlanságból vagy hanyagságból követték el.
               5b. cikk
               Felbujtás és bűnsegély
               A tagállamok biztosítják, hogy az 5a. cikk (1) és (3) bekezdésében említett, szándékosan elkövetett bűncselekménnyel kapcsolatos felbujtást vagy bűnsegélyt megvalósító bármely cselekmény bűncselekményként legyen büntethető.”

               6.

               A 8. cikk helyébe a következő szöveg lép:
               „8. cikk
               Szankciók
               Minden tagállam megteszi a szükséges intézkedéseket annak biztosítására, hogy a 4. és 5. cikk szerinti jogsértések hatékony, arányos és visszatartó erejű szankciókkal legyenek büntethetők.”

               7.

               A 8. cikk után az irányelv a következő cikkekkel egészül ki:
               „8a. cikk
               A természetes személyekkel szembeni szankciók
               Minden tagállam megteszi a szükséges intézkedéseket annak biztosítására, hogy az 5a. cikk (1) és (3) bekezdésében és az 5b. cikkben említett bűncselekmények hatékony, arányos és visszatartó erejű büntetőjogi szankciókkal legyenek büntethetők.
               8b. cikk
               A jogi személyek felelőssége
               (1)   Minden tagállam megteszi a szükséges intézkedéseket annak biztosítására, hogy a jogi személyeket felelősségre lehessen vonni az 5a. cikk (1) és (3) bekezdésében és az 5b. cikkben említett bűncselekményekért, amelyeket olyan természetes személy követett el a jogi személy javára, akár egyénileg, akár a jogi személy valamely testületének részeként eljárva, aki a jogi személy struktúráján belül vezető tisztséget tölt be a következő alapon:

                           a)

                           a jogi személy képviseletére való jogosultság;

                           b)

                           a jogi személy nevében történő döntéshozatal joga; vagy

                           c)

                           a jogi személyen belüli ellenőrzés gyakorlásának joga.

                     (2)   Minden tagállam biztosítja továbbá, hogy a jogi személyt felelősségre lehessen vonni abban az esetben, ha az (1) bekezdésben említett természetes személy által gyakorolt felügyelet vagy ellenőrzés hiánya tette lehetővé, hogy a jogi személynek alárendelt természetes személy a jogi személy javára az 5a. cikk (1) és (3) bekezdésében és az 5b. cikkben említett bűncselekményt elkövesse.
               (3)   Valamely jogi személynek az (1) és (2) bekezdés szerinti felelőssége nem zárja ki az olyan természetes személyek elleni büntetőeljárást, akik az 5a. cikk (1) és (3) bekezdésében és az 5b. cikkben említett bűncselekményekben tettesként, felbujtóként vagy bűnsegédként vettek részt.
               8c. cikk
               A jogi személyekkel szembeni szankciók
               Minden tagállam meghozza a szükséges intézkedéseket annak biztosítására, hogy a 8b. cikk értelmében felelősségre vont jogi személy hatékony, arányos és visszatartó erejű szankciókkal legyen büntethető.”

         2. cikk
   Átültetés
   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2010. november 16-ig megfeleljenek. Ezen intézkedések szövegét haladéktalanul megküldik a Bizottságnak.
   Amikor a tagállamok elfogadják az említett intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   3. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Címzettek
   Ennek az irányelvnek a tagállamok a címzettjei.

      Kelt Strasbourgban, 2009. október 21-én.

            az Európai Parlament részéről

            az elnök

         J. BUZEK

            a Tanács részéről

            az elnök

         C. MALMSTRÖM

      (1)  HL C 77., 2009.3.31., 69. o.

      (2)  Az Európai Parlament 2009. május 5-i véleménye (a Hivatalos Lapban még nem tették közzé) és a Tanács 2009. szeptember 14-i határozata.

      (3)  HL L 255., 2005.9.30., 11. o.

      (4)  C-440/05 sz. Bizottság kontra Tanács ügy, EBHT 2007, I-9097. o.

      (5)  HL L 255., 2005.9.30., 164. o.

      (6)  HL C 321., 2003.12.31., 1. o.


title: A Bizottság 2012/40/EU irányelve ( 2012. november 26. ) a biocid termékek forgalomba hozataláról szóló 98/8/EK európai parlamenti és tanácsi irányelv I. mellékletének helyesbítéséről  EGT-vonatkozású szöveg

text:
               27.11.2012

               HU

               Az Európai Unió Hivatalos Lapja

               L 327/26

         A BIZOTTSÁG 2012/40/EU IRÁNYELVE
   (2012. november 26.)
   a biocid termékek forgalomba hozataláról szóló 98/8/EK európai parlamenti és tanácsi irányelv I. mellékletének helyesbítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelvre (1) és különösen annak 16. cikke (2) bekezdésének második albekezdésére,
   mivel:

               (1)

               A 98/8/EK európai parlamenti és tanácsi irányelv I. mellékletének a dinátrium-tetraborát hatóanyagként való felvétele céljából történő módosításáról szóló, 2009. július 31-i 2009/91/EK bizottsági irányelv (2) a dinátrium-tetraborát három különböző formájának megfelelően három CAS-szám szerint határozza meg a dinátrium-tetraborátot. E CAS-számok alapja az a jelentés, amelyet Hollandia 2006. július 7-én nyújtott be a Bizottságnak, és amelyet a Biocid Termékek Állandó Bizottsága 2009. február 20-án elfogadott.

               (2)

               Hollandia arról tájékoztatta a Bizottságot, hogy eredeti jelentésében helytelenül szerepel a pentahidrát forma CAS-száma, és jelentését felülvizsgálva ezt a CAS-számot 12179-04-3 értékre helyesbítette. A felülvizsgált jelentést megküldte a Bizottság részére, majd azt a Biocid Termékek Állandó Bizottsága 2012. május 25-én elfogadta.

               (3)

               A 98/8/EC irányelv I. mellékletét ezért ennek megfelelően módosítani kell.

               (4)

               Az ezen irányelvben előírt intézkedések összhangban vannak a Biocid Termékek Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 98/8/EK irányelv I. melléklete ezen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2013. március 31-ig megfeleljenek. E rendelkezések szövegét haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2012. november 26-án.

            a Bizottság részéről

            az elnök

         José Manuel BARROSO

      (1)  HL L 123., 1998.4.24., 1. o.

      (2)  HL L 201., 2009.8.1., 39. o.

      MELLÉKLET
      A 98/8/EK irányelv I. mellékletében a 24. bejegyzéshez tartozó harmadik oszlopban lévő szöveg helyébe a következő szöveg lép:
      IUPAC-név
      Azonosító számok

         „Dinátrium-tetraborát
         EK-szám: 215-540-4
         CAS-szám (anhidrid): 1330-43-4
         CAS-szám (pentahidrát): 12179-04-3
         CAS-szám (dekahidrát): 1303-96-4”